गोवा विधानसभा में 40 सीटें हैं। 2017 में हुए चुनाव में बीजेपी को 13 सीटों पर जीत हासिल हुई थी। बीजेपी ने चुनाव के बाद गठबंधन कर लिया और गोवा की गवर्नर मृदुला सिन्हा ने गठबंधन को शपथ दिलाई थी। बीजेपी ने गोवा फॉरवर्ड पार्टी के 3, महाराष्ट्रवादी गोमांतक पार्टी के 3 और 2 निर्दलीय विधायकों के समर्थन से सरकार बनाई थी। कांग्रेस को चुनावों में 17 सीटों पर जीत मिली थी और वो सबसे बड़ी पार्टी के तौर पर उभरी थी, लेकिन उसके पास बहुमत से कम सीटें थीं।